Ekonomio di Turkmenistan

Turkmenistan esas lando kovrata precipue da dezerti, kun importanta jaceyi di petrolo e naturala gaso. Agrokultivo povas praktikesar nur en oazisi ed irigacata zoni.

Turkmenistan esis la 10ma maxim granda exportacero di kotono, ma povra rekolti dum la yari 2000a diminutis la produktado per 50%. Malgre ke l'agrokultivo reprezentas cirkume 8% de la TNP, ol employas preske la duimo dil habitantaro. Altra importanta kultivo esas frumento, por interna konsumo.

La lando dependas multe del exportaci di hidrokarbidi, qui reprezentas preske 25% del exportaci, nome por Popul-Republiko Chinia. En 2014, l'internaciona preci di petrolo diminutis ed afektis forte l'ekonomio, qua deskreskis. Nun, la rekupero ekonomiala duras.

Referi

Kategorio:Turkmenistan
Turkmenistan